Diari Oficial de la Generalitat Valenciana


Sumari del DOGV 4209, del 13-03-2002 (2002/2347)

RESOLUCIÓ de 31 de gener de 2002, del conseller d'Obres Públiques, Urbanisme i Transports, per la qual s'aprova definitivament la Modificació del Pla General de Sagunt referida al canvi de l'ús dotacional en la parcel·la 270 del polígon 67, que passa d'escolar a assistencial.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2347


Data del document
:   31-01-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sagunt
    * pla d'urbanisme

RESOLUCIÓ de 31 de gener de 2002, del conseller d'Obres Públiques, Urbanisme i Transports, per la qual s'aprova definitivament la Modificació del Pla General de Sagunt referida al canvi de l'ús dotacional en la parcel·la 270 del polígon 67, que passa d'escolar a assistencial. [2002/2347]
  
Vist l'expedient relatiu a la Modificació del Pla General de Sagunt (València), referida al canvi de l'ús dotacional en la parcel·la 270 del polígon 67, que passa d'escolar-educatiu a assistencial, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament de Sagunt en la sessió realitzada el dia 28 de juny de 2001. Després del pertinent període d'exposició pública, el va aprovar provisionalment el mateix òrgan en data 27 de setembre de 2001.
  
Segon
  
El Projecte consta de memòria i plànol d'ordenació.
  
Tercer
  
A instàncies de la Conselleria de Benestar Social, el director general d'Urbanisme i Ordenació Territorial va emetre, amb data 24 d'abril de 2001, informe previ de caràcter favorable respecte de la modificació de referència.
  
En la documentació tramesa per aqueixa administració constava un informe de la Conselleria de Cultura, Educació i Ciència, de 18 de setembre de 2000, de caràcter favorable.
  
Quart
  
El municipi de Sagunt té un Pla General aprovat definitivament per la Comissió Territorial d'Urbanisme el 14 d'abril de 1992.
  
Cinqué
  
La Comissió Informativa de la Comissió Territorial d'Urbanisme de València, en la sessió realitzada el 18 de desembre de 2001, va emetre un informe relatiu al projecte que ens ocupa, i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Sisé
  
En la sessió realitzada el 21 de desembre de 2001, la Comissió Territorial d'Urbanisme de València va acordar informar favorablement sobre la Modificació del Pla General de Sagunt referida al canvi de l'ús dotacional en la parcel·la 270 del polígon 67, que passa d'escolar-educatiu a assistencial, i elevar al conseller d'Obres Públiques, Urbanisme i Transports la proposta de la seua aprovació definitiva.
  
Fonaments de dret
  
Primer
  
La tramitació ha sigut correcta, segons el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
La modificació afecta una illa dotacional de sòl urbà ?en la qual es preveu com a ús preferent l'escolar- i proposa en una parcel·la de 3.687 m² inclosa en l'àmbit, establir com a preferent l'ús sanitari/assistencial per a possibilitar la construcció per la Conselleria de Benestar Social d'un centre de disminuïts psíquics.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de més de 50.000 habitants, de conformitat amb el que estableix l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, i de conformitat amb l'Acord de la Comissió Territorial d'Urbanisme de València, resolc:
  
Aprovar definitivament la modificació del Pla General de Sagunt referida al canvi de l'ús dotacional en la parcel·la 270 del polígon 67, que passa d'escolar-educatiu a assistencial.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga interposar qualsevol altre recurs que estime oportú.
  
València, 31 de gener de 2002.- El conseller d'Obres Públiques, Urbanisme i Transports: José Ramón García Antón.